**Hodnotiaca správa činnosti Rady školy pri ZŠ s MŠ Chorvátsky Grob**

**za rok 2015**

**1. Zloženie Rady školy v roku 2015**

Rada školy pracovala v roku 2015 v tomto zložení:

|  |  |
| --- | --- |
| **Priezvisko a meno, funkcia v Rade školy**  | **Organizačná zložka** |
| PaedDr. Blaščáková Katarína, predseda RŠ | ZŠ – pedagogickí zamestnanci |
| PaedDr. Goliášová Erika, podpredseda RŠ | Zriaďovateľ – Obecný úrad |
| Ing. Martina Múčková, člen RŠ(do 20. 1. 2015 Zemanová Denisa) | Zriaďovateľ - Obecný úrad |
| JUDr. Vladimíra Vydrová, člen RŠ(do 20. 1. 2015 Škorvánek Miloš) | Zriaďovateľ - Obecný úrad |
| Ing. Dana Michálková, člen RŠ(do 20. 1. 2015 Ing. Granec Ján) | Zriaďovateľ - Obecný úrad |
| Bihalová Andrea, člen RŠ | MŠ Školská 4 – pedagogickí zamestnanci |
| Hamzová Jitka, člen RŠ | ZŠ s MŠ – nepedagogickí zamestnanci |
| Mgr. Lauková Lucia, člen RŠ(do 13.1.2015 JUDr. Vladimíra Vydrová) | ZŠ - rodičia |
| Tomaškovičová Martina, člen RŠ | ZŠ - rodičia |
| Simandlová Lenka | MŠ Rubínova 1 - rodičia |
| Mgr. Máťašová Eva, člen RŠ | MŠ Chorvátsky Grob - rodičia |

**2. Uskutočnené zasadnutia Rady školy v r. 2015**

|  |  |  |
| --- | --- | --- |
| **Zasadnutie/****dátum** | **Predmet zasadnutia** | **Výsledky, uznesenia** |
| **Prvé zasadnutie****24. 2. 2015** | 1. 1. Hodnotiaca správa

 činnosti Rady školy za rok 20141.
2. 2. Počty zapísaných žiakov do ZŠ, otázka otvorenia piateho ročníka v šk. roku 2015/2016 a aktuálna situácia vo výstavbe novej školy.
3. 3. Rôzne – otázka skrátenia času ŠKD do 17.00, stručné oboznámenie s rozpočtom pre ZŠ.
 | Hodnotiaca správa činnosti Rady školy pri ZŠ s MŠ Chorvátsky Grob za rok 2014 bola schválená a zverejnená na webe školy. Rada školy bola informovaná o počtoch žiakov prijatých do 1. ročníka ZŠ a otvorení 5. ročníka ZŠ v šk. roku 2015/2016 a o aktuálnej situácii vo výstavbe novej školy v časti Čierna Voda (výstavba pokračuje podľa plánu).Rada školy odporučila riaditeľke školy rokovať so zriaďovateľom o úprave času prevádzky ŠKD a MŠ do 17:00 hod. z objektívnych príčin. Členovia RŠ boli stručne oboznámení s rozpočtom školy na tento šk. rok. Vedúca školskej jedálne poukázala na nedostatočnú kapacitu kuchyne pri náraste počtu žiakov v budúcom školskom roku. Otvorila sa otázka možnosti využívať ŠKD v budúcom šk. roku aj pre piatakov a tiež otázka o otvorení tretej triedy v novej škole na Čiernej Vode v budúcom šk. roku. Obec deklarovala záujem o postupné vytvorenie 9-ročnej základnej školy a podala žiadosť o dotácie na výstavbu novej MŠ. Rada školy bola informovaná o uzatvorení MŠ v mesiaci júl 2015 z dôvodu čerpania dovolenky zamestnancov a sanitárnych prác.  |
| **Druhé zasadnutie****28. 4. 2015** | 1. Informácie o počtoch detí zapísaných do MŠ2. Aktuálna situácia vo výstavbe novej školy na Čiernej Vode.3. Rôzne | Rada školy bola informovaná o počtoch prihlásených detí do MŠ – 185 detí, z ktorých väčšina však nemôže byť prijatá kvôli nízkej kapacite MŠ. Vo veci výstavby novej školy sa postupuje podľa plánu, budú tu dve prvácke a jedna druhácka trieda, o tretiu triedu bol nedostatočný záujem zo strany rodičov. Do ŠKD sa prihlásilo sa iba 5 budúcich piatakov, ktorí budú pričlenení do jednotlivých oddelení. Bola otvorená otázka vytvorenia nultého ročníka, ktorú bude vhodné riešiť až o rok kvôli priestorovým možnostiam. Pani Simandlová informovala o možnosti voľnočasových aktivít v budúcej škole na Čiernej Vode v spolupráci so súkromným centrom L-activity. Opätovne bolo poukázané aj zo strany MŠ na neefektívnosť prevádzky MŠ a ŠKD do 17:30 hod.  |
| **Tretie zasadnutie****1. 7. 2015** | 1. Zhodnotenie plnenia Plánu práce ZŠ a Plánu činností MŠ, vyhodnotenie výchovno-vzdelávacích výsledkov.2. Rámcové učebné plány na šk. r. 2015/2016, Návrh na materiálno-technické a pedagogicko-organizačné zabezp. Vých. – vzdel. procesu v ďalšom šk. roku 3.Rôzne | Rada školy bola oboznámená so zhodnotením plnenia Plánu práce ZŠ, Plánu činností MŠ v šk. roku 2014/2015 **a** vyhodnotením výchovno-vzdelávacích výsledkov v šk. roku 2014/2015**.**Rada školy bola oboznámenásrámcovými učebnými plánmi na šk. rok 2015/2016**,** návrhmi na materiálno-technické a pedagogicko-organizačné zabezpečenie vých.- vzdelávacieho procesu v ďalšom šk. roku. Rada školy bola oboznámená s aktuálnymi zmenami – škola na Čiernej Vode k septembru 2015 nebude otvorená, všetci žiaci nastúpia do budovy ZŠ Školská 4.Bolo poukázané na nutnosť dobudovať Fit-park a potrebné prechody v blízkosti MŠ Rubínova 1 (Čierna Voda), oboznámenie so zmenou termínu zápisu žiakov do ZŠ v budúcom šk. roku, oboznámenie s blížiacim sa koncom funkčného obdobia súčasnej Rady školy v novembri 2015.  |
| **Štvrté zasadnutie****21. 10. 2015** | 1. Školský vzdelávací program 2015/2016 a Inovovaný školský program 2015/2016.2. Záverečná hodnotiaca správa školy 2014/20153. Plán práce ZŠ a Plán činností MŠ na školský rok 2015/2016.4. Diskusia, rôzne | Rada školy zobrala na vedomie Školský vzdelávací program 2015/2016 a Inovovaný školský vzdelávací program 2015/2016.Záverečná hodnotiaca správa školy za šk. rok 2014/2015 bola prerokovaná a jednohlasne schválená. Rada školy odporučila zriaďovateľovi túto správu prijať. Rada školy bola oboznámená s Plánom práce ZŠ a Plánom činností MŠ na šk. rok 2015/2016Pani riaditeľka poukázala na nutnosť výstavby novej školy na Čiernej Vode z kapacitných dôvodov, ako aj na potrebu zmeniť VZN o prijímaní žiakov do ZŠ a detí do MŠ, keďže termín zápisu do ZŠ bol ministerstvom školstva posunutý na apríl 2016. Pani riaditeľka tiež požiadala o bezpečnostný audit na ihrisko na šk. dvore. P, Vydrová informovala o prebiehajúcich projekčných prácach k výstavbe telocvične na Školskej 4. Bol podaný projekt na zateplenie budovy školy – zatiaľ bez vyhodnotenia.  |
| **Voľby novej Rady školy pri ZŠ s MŠ Chorvátsky Grob****Od 19. 10. Do 26. 11. 2015** | V období od 19. 10. 2015 do 26. 11. 2015 sa uskutočnili voľby do novej Rady školy pri ZŠ s MŠ Chorvátsky Grob z dôvodu skončenia funkčného obdobia pôsobiacej Rady školy. Pri voľbách sa postupovalo podľa Štatútu Rady školy pri ZŠ s MŠ Chorvátsky Grob a prebehli jednotlivo za každú organizačnú zložku. Prvé stretnutie novej Rady školy bolo naplánované na január/február 2016. Dňom 26. 11. 2015 sa začalo funkčné obdobie novej Rady školy pri ZŠ s MŠ Chorvátsky Grob.  |

Rada školy počas roka 2015 presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie. Všetci členovia Rady školy sa stavali k svojej úlohe v nej zodpovedne, pravidelne sa zúčastňovali na zasadnutiach, k problémom sa stavali s primeranou mierou aktivity, objektívnosti, spolupatričnosti a snažili sa prispievať k ich vyriešeniu čo najefektívnejšou cestou, za čo im touto cestou veľmi pekne ďakujem.

V Chorvátskom Grobe dňa 10. 2. 2016

PaedDr. Katarína Blaščáková, bývalá predsedníčka RŠ